LGBT

LGBT nya siti akronim ke nyingkatka "lesbian, gay, bisexual, enggau transgender". Iya mega mai reti orang ke enda tetarit ngagai orang ke enda sama gender ari sukut seksual (ukai heteroseksual) tauka sukut asai ati (ukai heteroromantik), pia mega orang ke enda mai gender asal sida (ukai cisgender), ari ke semina ngagai orang ke lesbian, gay, biseksual, tauka transgender. Varian LGBTQ ke nambahka orang di baruh kategori "queer" tauka orang ti enda tentu identiti seksualiti tauka gender sida  seraya LGBTQ+ nambahka tanda tambah ungkup "sida ti nyadi sebagi ari komuniti, tang ungkup sida LGBTQ enda betul nangkap tauka ngayanka identiti sida". Mayuh agi variasyen akronim tu bisi, baka LGBT+ (dipemudah ngambika mungkur konsep Q dalam tanda tambah),  LGBTQIA+ (nambahka interseks, aseksual, aromantik enggau agender). Dikena kenyau ari ujung taun 1980-an, akronim tu, sereta sekeda varian iya ti suah dikena, beguna nyadika leka jaku payung ungkup seksualiti ti dikelaung enggau identiti gender.

 Kereban sanding